open-index/open-wikipedia-markdown huggingface dataset:
Google Hangouts

**Google Hangouts** – Google tomonidan ishlab chiqarilgan tezkor xabar almashish xizmati. Ushbu xizmat dastlab Google+ funksiyasi boʻlib, 2013-yilda, Google kompaniyasi Google+ Messenger va Google Talk funksiyalarini Hangoutsga qoʻshishni boshlagan, hamda Hangoutsni mustaqil xizmatga aylantirgan. Soʻngra Google kompaniyasi oʻzining Internet-telefoniya mahsuloti Google Voice xususiyatlarini Hangoutsga integratsiyalashni boshlagan va Hangoutsdan Voicening kelajakdagi koʻrinishini yaratmoqchiligini taʼkidlab oʻtgan.

2017-yilda Google oʻzining Google Workspace ofis toʻplamining bir qismi sifatida ikkita alohida korporativ aloqa mahsulotlari Google Meet va Google Chatni ishlab chiqargan. 2020-yil iyun oyida Workspace foydalanuvchilarini Hangoutsdan Meet va Chatga oʻtkazishni boshlab yuborgan. Keyinchalik, Gmail foydalanuvchilari 2021-yilda Hangoutsdan Meet va Chatga toʻliq oʻtib boʻlgach, Hangoutsning faoliyati 2022-yil 1-noyabrda toʻxtatilgan.

## Yana qarang
* Google Duo
* Google Allo
* Google Messages
* Google Talk

## Manbalar

## Havolalar
*
Shuhrat Durdiyev

**Shuhrat Durdiyev** (; 1982-yil 23-iyunda tugʻilgan) – turkmanistonlik sobiq professional futbolchi, yarim himoyachi ampulasida oʻynagan. Shuhrat Turkmaniston terma jamoasi tarkibida ham oʻynagan.

## Biografiyasi

Shuhrat futbolchilik faoliyatining dastlabki davrlarida Ashxobodning „Kopetdag“ va „Galkan“ / „Asudalik“ klublarida oʻynagan. Kopetdag tarkibida Turkmaniston chempionati chempioni (2000) va sovrindori boʻlgan, 2001-yilgi Hamdoʻstlik kubogida ishtirok etgan. Keyinroq 2006-yili Ashxobod, 2007-yili „Nebitchi“ (Bolqonobod) jamoalari tarkibida Turkmaniston milliy chempionatida bronza medallarini qoʻlga kiritgan. 2006-yilgi mavsum qisqa muddat Gʻuzorning „Shoʻrtan“ jamoasi safida oʻynagan va Oʻzbekiston chempionatida bitta oʻyinda ishtirok etgan. 2008-yili Ashxobodning „Oltin Asir“ jamoasida toʻp surgan va mavsum yakunida faoliyatini yakunlagan.

Shuhrat 18 yoshida Turkmaniston terma jamoasida ilk oʻyinini oʻtkazgan. 2000-yilning 8-oktyabrida Oʻzbekiston terma jamoasiga qarshi oʻyinning 68-daqiqsiada Zarif Ereshov oʻrniga maydonga tushgan va Turkmaniston terma jamoasi tarkibidagi soʻnggo oʻyini boʻlib qoldi.

## Manbalar

## Havolalar
* Shuhrat Durdiyev Footballfactsru saytida
*
Glory Glory Man United

"Glory Glory Man United" 1983-yilgi Angliya kubogi finali oldidan "Manchester United" jamoasi tomonidan chiqarilgan singl edi. Qo'shiq 1970 va 1980-yillarda Herman’s Ermits a’zosi bo‘lgan Frank Renshaw, klub a'zolari va Renshawning ba’zi do‘stlari, shuningdek Renshawning o‘g‘li Li bilan birgalikda Stokportdagi Strawberry Studiosda yozib olingan.

"Manchester Yunayted" muxlislari bu qo‘shiqni 1983-yildan beri kuylab kelmoqda. 1990-yillarda raqib jamoalar muxlislari orasida "Manchester Yunayted"ga qarshi o‘yin paytida qo‘shiq so‘zlarini "Who the fuck are Man United?" deb o‘zgartirib kuylash urf bo‘ldi. "Manchester Yunayted" muxlislari esa bu qo‘shiqni istehzo bilan, o‘zlari gol urganlarida yoki raqib jamoani yengayotganlarida, kinoya ohangida kuylashardi.

*"Glory Glory Man United"* 1994-yilda tashkil etilgan rasmiy klub plakatli jurnalining rasmiy nomi ham edi. Bu jurnal har to‘rt haftada chiqarilib, yiliga 13 ta sonni tashkil qilardi. 2007-yilga kelib, uning o‘rtacha o‘quvchisi 13 yosh-u 2 oylik edi.

2007-yilda "The World Red Army" tomonidan "Glory Glory Man United" qo‘shig‘ining to‘liq versiyasi yozildi va ijro etildi hamda Will Robinson va Michael Graves tomonidan ishlab chiqarildi. Bu qo‘shiq Old Trafford stadionining rasmiy madhiyasiga aylandi. O‘n yil o‘tgach, hozirgi "United" jamoasini aks ettirish uchun ba’zi so‘zlari o‘zgartirilgan "Glory Glory Man United 2" nomi ostida yangi versiya chiqarildi.

## Manbalar
DeGolyer va MacNaughton

**DeGolyer va MacNaughton** — Texasda joylashgan neft kompaniyasi. Qarorgohlari dunyoning turli joylarida, Moskva, Ostona, Buenos-Ayres, Xyustonda joylashgan. 

DeGolyer va MacNaughton 1936-yilda Everette Li DeGolyer va Lyuis MacNaughton tomonidan tashkil etilgan 
. Kompaniya quduqlarni baholash, iqtisodiy prognozlar, geologik tadqiqotlar kabi xizmatlarni taqdim etadi. 
## Manbalar
Alex Salmond

**Alexander Elliot Anderson Salmond** (1954-yil 31-dekabr – 2024-yil 12-oktyabr) — shotlandiyalik siyosatchi, iqtisodchi va teleboshlovchi. Shotlandiya bosh vaziri (2007-2014).

## Manbalar

## Havolalar
Aleksandr Bekjonov

**Aleksandr Bekjonov** — oʻzbekistonlik teatr va kino aktyori. Oʻzbekistonda xizmat koʻrsatgan artist.

## Hayoti
Muqimiy nomidagi Oʻzbek davlat musiqali drama teatrida faoliyat yuritadi. 2021-yilda Muqimiy nomidagi Oʻzbek davlat musiqali drama teatri direktori lavozimiga tayinlanadi va 2023-yilgacha direktor lavozimida faoliyat yuritadi.

### Oilasi
Aleksandr Bekjonovning rafiqasi Mehri Bekjonova boʻlib, ularning Dildora Bekjonova (dublyaj aktrisasi) va Diyorbek Bekjonov (teleboshlovchi) ismli farzandlari bor.

## Faoliyati

## Mukofotlari

* Oʻzbekistonda xizmat koʻrsatgan artist

## Manbalar

## Havolalar
Jizzax viloyati AKM

**Jizzax viloyati AKM (Axborot-kutubxona markazi)**, Sharof Rashidov nomidagi Jizzax viloyatida joylashgan kutubxona. Mazkur kutubxona viloyatning maʼnaviy-madaniy markazi sifatida jamiyatning maʼnaviy va axborot ehtiyojlarini qondirish, ilm-fan, taʼlim-tarbiya hamda milliy madaniyatni yuksaltirishga xizmat qiladi.

## Tarixi
1973-yilda Jizzax viloyatida kutubxona tashkil etish toʻgʻrisidagi qaror Jizzax viloyati hukumati tomonidan qabul qilindi. Oʻsha yilning oʻzida viloyat kutubxonasi Jizzax shahridagi 2-kutubxona negizida tashkil etildi. Viloyat kutubxonasi toʻliq 1974-yil 2-sentyabrda qurib bitkazilib, xalq xizmatiga topshirildi. Dastlab kutubxonada 12 ming 200 nusxadan iborat kitob mavjud edi. Shu yili kutubxonada 4 ta boʻlim faoliyat koʻrsatgan.

Kutubxona 2006-yilda Jizzax viloyati axborot-kutubxona markaziga aylantirildi.

2022-yilda kutubxona yangi binoga koʻchib oʻtgan va Sharof Rashidov nomini olgan. Maʼlumotlarga koʻra, kutubxonada 2 ta oʻquv binosi va 1 ta elektron zal mavjud. Kutubxona 166 ta oʻrinni oʻz ichiga oladi va 90 mingdan ortiq kitob nusxasiga ega.

## Qoʻshimcha maʼlumotlar
Kutubxona shaharning markazida joylashgan.

Kutubxona Oʻzbekiston Respublikasi Prezidenti Administrasiyasi huzuridagi Axborot va ommaviy kommunikasiyalar agentligi bilan aloqaga ega.

## Rasmlar

File:Jizzax viloyati ATM qabul bo'limi.jpg|thumb|Kutubxona qabul bo'limi
File:Jizzax viliyati ATM axborot-resurs markazi.jpg| Elektron axborot-resurs markazi
File:Jizzax viloyati AKM bolalar bo'limi.jpg|thumb|Bolalar adabiyotlari bo'limi

### Yana
* Jizzax viloyati AKM instagram sahifasi
* Jizzax viloyati AKM Youtube sahifasi
## Manbalar
Koʻkgumbaz masjidi

**Koʻkgumbaz masjidi** – Chashma majmuasida joylashgan meʼmoriy yodgorlik. Yodgorlik „Panjvaqta“ Koʻk Gumbaz masjididir. 

## Tarixi
Masjid XVI asrda Abdulloxon davrida qurilgan. Masjid yonidagi gulasimon baland minorali azonxona saqlab kolinmagan. Masjid ikki tomonlama ayvonli boʻlib, ayvondagi mehrobning guldor koshinlari va hoshiyador naqshlari bilinib turibdi. Keksalarning aytishlaricha, masjid asli nimrang, oq, moviy rang va qora fonga ishlangan havorang va oq mozaikalar bilan bezatilgan, bulardan faqat gumbaz ichidagi geometrik hoshiyalar saqlanib turibdi.

## Taʼmiri
Qiblaga qaragan masjid mehrobining ikkala tomonidagi chillaxona 1994-yilda tiklangan. Masjid oʻzining chillaxonasi borligi bilan boshqa masjidlardan ajralib turadi. Shoʻrolar davrida masjid faoliyati toʻxtatilgan, keyinchalik oʻlkashunoslik muzeyiga aylantirilgan. Mustaqilligimizning dastlabki yillaridan masjid moʻmin musulmonlarning diniy ibodat va marosimlarini oʻtkazish uchun qaytarib berildi. 2009–2010-yillarda masjid toʻliq kapital taʼmirlanib, yetti milliard soʻmdan ziyod mablagʻ sarflanib obod etildi.

Nurotaliklar Oʻtgan asrning boshida shaharda 32 ta masjid borligini taʼkidlagan. Nurotaning 4 guzarining har birida 7-8 tadan masjid boʻlgan. Koʻpincha Nurdagi masjidlar oʻzlaridan qadimiyroq yodgorliklar ustiga bunyod etilgan. Eskirgan, buzilib ketgan masjid oʻrniga yangisi qurilgach masjidning eski nomi esa saqlanib qolgan. Ularning deyarli barchasi oʻtgan asrning boshida qurilgan.

## Manbalar
Kvadroberlik

**Kvadroberlik** () — odamlar, asosan o‘smirlar, o‘zini ma’lum bir hayvon qiyofasida aks ettiruvchi aksessuarlardan foydalangan holda o‘sha hayvonning xatti-harakatlari va odatlariga taqlid qilishi. Turli bosma nashrlarda bunday taqlid submadaniyat va/yoki rasman qabul qilinmagan alohida sport turi sifatida qabul qilinadi. Baʼzilar uchun u zararsiz xobbi, boshqa birov uchun esa potensial xavf hisoblanadi.

## Manbalar

## Havolalar
Al-Qosim ibn Horun ar-Rashid

**Al-Qosim ibn Horun ar-Rashid ibn Muhammad al-Mahdiy** () – Abbosiylar shahzodasi, abbosiylar xalifasi Horun ar-Rashidning uchinchi oʻgʻli. Bir muddat Abbosiylar xalifaligi taxt vorisi boʻlgan.

## Hayoti
Qosim Horun ar-Rashidning uchinchi oʻgʻli boʻlib, Qosif ismli choʻri ayoldan tugʻilgan. Horunning toʻngʻich qizi Sukayna ham Qosimning tugʻishgan singlisi boʻlgan. Qosim yoshligida nufuzli sarkarda Abdulmalik ibn Solihning qoʻl ostida edi. Abdulmalikning Horunga taʼsiri tufayli 802 yoki 803-yillarda Qosim katta akalari Muhammad al-Amin () va Maʼmun () vorisi ustunligini belgilab bergan „Makka hujjatlari“dan koʻp oʻtmay, xalifalik taxtiga voris sifatida uchinchi oʻrinni egalladi. Shundan keyin Qosim *al-Mu’tamin* nomini olgan, biroq Horun ham Abdulloh xalifa boʻlganidan keyin merosni oʻz oʻgʻillari foydasiga oʻzgartirishi ham mumkinligini shart qilib qoʻygan. Bundan tashqari, Horun Qosimga Vizantiya imperiyasi bilan chegaradosh viloyatlar qoʻmondonlik va Giyerapoldagi hukmronligini topshirgan.

803-yil iyul-avgust oylarida Qosim Onadoʻliga bosqin uyushtirdi va Koron strategik qal’asini qamal qildi, bu vaqtda qal’a qoʻmondoni al-Abbos ibn Jaʼfar ibn Muhammad ibn al-Ash’at esa arablarning Sinon nomi bilan mashhur boʻlgan boshqa qal’ani qamal qilish uchun yuborilgan edi. Vizantiyaliklar Qosimga qal’ani tark etishi evaziga 320 nafar musulmon mahbusni ozod qilishni taklif qilishdi va Qosim bu taklifga rozi boʻldi. 808-yilning fevral oyida Horun ar-Rashid Xurosonga ikkinchi safarini uyushtirish uchun qarorgohi Raqqani tark etdi va Qosimni Raqqadagi noibi, Xuzayma ibn Xozimni esa uning maslahatchisi sifatida qoldirdi. 809-yilda Horun vafot etib, al-Amin xalifalik taxtiga oʻtirganidan soʻng, Qosim al-Avosim va Jund Qinnasrin hokimi lavozimiga tasdiqlandi. Biroq Jazira (Yuqori Mesopotamiya) qoʻmondonligidan chetlashtirilib, uning oʻrniga Xuzayma ibn Xavozim tayinlandi. Oxir-oqibat, 810-yilda al-Amin tomonidan Qosim barcha hokimliklaridan chetlashtirildi va yashashi uchun Bagʻdodga yaqin joyga keltirildi. Uning barcha vakolati Xuzaymaga berildi. Oradan koʻp oʻtmay, al-Amin Xurosonda qoʻzgʻolon koʻtargan Abdulloh al-Maʼmun bilan birgalikda akasining nomi namozda zikr qilinishini man qildi. Keyingi fuqarolar urushida al-Maʼmun gʻalaba qozondi, 813-yilda akasi al-Aminni magʻlub etdi va oʻldirdi. Qosim esa darhol xalifalik taxtiga vorislikdan chetlashtirildi.

## Manbalar
Tarixi olamaroyi Aminiy

**Tarixi olamaroyi Aminiy** (, tarjimasi: *Aminiyning jahonga bezak boʻluvchi tarixi*) – Fazlulloh ibn Roʻzbehxon Xunjiy tomonidan yozilgan Oq qoʻyunli konfederatsiyasi tarixi haqidagi forscha asar. Asar Oq qoʻyunlining sharqqa qarab kengayishi jarayonidan keyin yozilgan boʻlib, 1493-yilgacha yozib tugallangan.

Kitob Abulfath Mirzo Boysungʻurga bagʻishlangan. Zamonaviy davrda Vladimir Minorskiy tomonidan ingliz tiliga tarjima qilingan. Minorskiy muallifning betarafligini yuqori baholagan. Bu kitob Oq qoʻyunli sulolasi tarixi boʻyicha kam sonli asosiy manbalardan biri boʻlib, xususan, Sulton Yoqub, Sulton Xalil va Uzun Hasan davrlari haqida qimmatli maʼlumotlar beradi.

## Manbalar
Enkefalin

**Enkefalin** – bu tanadagi nositsepsiyani (ogʻriq hissini) boshqarishda ishtirok etadigan pentapeptid hisoblanadi. Enkefalinlar endogen ligandlar deb ataladi, chunki ular tana ichida hosil boʻladi (shu sababli endogen) va tananing opioid retseptorlariga ligand sifatida bogʻlanadi. 1975-yilda kashf etilgan enkefalinning ikkita turi aniqlangan, ulardan biri leytsin („leu“), ikkinchisi esa metionin („met“).

* Met-enkefalin – Tyr-Gly-Gly-Phe-**Met**
* Leu-enkefalin – Tyr-Gly-Gly-Phe-**Leu**

## Endogen opioid peptidlari
Tana tomonidan ishlab chiqariladigan opioid peptidlarning uchta oʻrganilgan oilasi mavjud: enkefalinlar, β-endorfinlar va dinorfinlar. Met-enkefalinning peptid ketma-ketligi enkefalin geni orqali ifodalanadi; leu-enkefalinning peptid ketma-ketligi ham enkefalin geni, ham dinorfin geni yordamida ifodalanadi. Proopiomelanokortin (POMC) genida beta-endorfinning N-uchida met-enkefalin ketma-ketligi mavjud, biroq endorfin peptidi enkefalinga parchalanmaydi.

## Stressga taʼsiri
Enkefalin, shuningdek, inson tanasida va miyada muhim signalizatsiya molekulasi vazifasini bajaradigan neyropeptid hisoblanadi. Enkefalinlar yuqori konsentratsiyada miyada, shuningdek, buyrak usti bezi hujayralarida uchraydi. Ogʻriqqa javoban, kurash yoki parvoz reaksiyasida faollashadigan noradrenalin gormoni endorfinlar bilan birga ajralib chiqadi. 2017-yilda oʻtkazilgan tadqiqotlar shuni koʻrsatdiki, bu polipeptid stress jarayonida miya faoliyatiga, ayniqsa gippokamp va prefrontal korteksga taʼsir qilishi mumkin. Ushbu izlanish natijalariga koʻra, stressga javob sifatida bir nechta met-enkefalin analoglarining gippokampdagi faolligi ortishi kuzatilgan. Leu-enkefalin analoglari hamda somatostatinlar esa stress paytida pasayadi. Stress omillari miyaning maʼlum bir qismiga yoʻnaltirilgan neyropeptidlarga taʼsir koʻrsatishi mumkin.

## Enkefalin retseptorlari
Opioid retseptorlari G-oqsil bilan bogʻlangan retseptorlar guruhiga kiradi va boshqa opioidlar ham ularning ligandlari hisoblanadi. Boshqa endogen opioidlarga dinorfinlar (kappa retseptorlariga bogʻlanadigan), endorfinlar (mu retseptorlariga bogʻlanadigan), endomorfinlar va nositseptin/orfanin FQ kiradi. Opioid retseptorlari somatostatin retseptorlari (SSTR) bilan taxminan 40% oʻxshashlikka ega.

## Yana qarang

* Endorfin
## Manbalar

## Havolalar
*
Zamburugʻli pnevmoniya

**Zamburugʻli pnevmoniya** bu oʻpkalarning zamburug‘lar bilan zararlanishi hisoblanadi. U endemik yoki opportunistik zamburugʻlar yoki ikkalasining kombinatsiyasi tufayli kelib chiqishi mumkin. Zamburugʻli pnevmoniyalarda oʻlim holatlari immunitet tanqisligi bilan kasallangan bemorlarda 90% gacha kuzatiladi. Immunokompetent bemorlarda, odatda, zamburugʻlarga qarshi terapiya muvaffaqqiyatli oʻtadi.

## Belgilari
Zamburugʻli pnevmoniya umumiy gripp yoki boshqa keng tarqalgan kasalliklar bilan bir xil namoyon boʻlishi mumkin. Simptomlar koʻpincha isitma, yo‘tal, bosh og‘rig‘i, mushaklar ogʻrigʻi va boʻgʻimlardagi ogʻriqni oʻz ichiga oladi. Bu davolanish kechikishiga yoki umuman davolanishga ehtiyoj qolmasligiga olib kelishi mumkin.

Odamlarning juda oz qismida zamburugʻli pnevmoniya surunkali pnevmoniya, fungemiya, meningit yoki hatto oʻlimga olib kelishi mumkin. Biroq bu holat juda kam uchraydi va aksariyat holatlarda kasallik davolanmaydi, xabar qilinmaydi yoki alomatlarsiz oʻtadi.

## Patofiziologiyasi
Zamburugʻlar odatda oʻz sporalari bilan oʻpkaga kiradi. Ammo ular tananing boshqa qismlarini zararlangan boʻlsa, qon oqimi orqali oʻpkaga yetib borishi mumkin. Shuningdek, zamburugʻli pnevmoniya yashiringan infeksiyaning qayta faollashuvi tufayli kelib chiqishi ehtimoli ham mavjud. Alveolalar ichiga kirgandan soʻng, zamburugʻlar hujayralar oʻrtasidagi boʻshliqlarga, hamda qoʻshni alveolalar orasidagi boʻshliqlarga biriktiruvchi teshiklar orqali oʻtadi. Ushbu holat immun tizimni mikroblarga (neytrofillarga) hujum qiluvchi oq qon tanachalarini oʻpkaga yuborish orqali javob qaytarishga turtki boʻladi. Neytrofillar fagotsitozga uchraydi. Zararlovchi organizmlarni oʻldiradi, shu bilan birgalikda, immunitet tizimining umumiy faollashuviga olib keladigan sitokinlarni chiqaradi. Bu bakterial va zamburugʻli pnevmoniya keng tarqalgan isitma, shamollash va charchoqqa olib keladi. Neytrofillar va atrofdagi qon tomirlaridan sizib chiqadigan suyuqlik alveolalarni toʻldiradi va kislorod tashilishining buzilishiga olib keladi.

## Tashxisi
Zamburugʻli pnevmoniyani bir qator usullar bilan tashxislash mumkin. Eng oddiy va eng arzon usul – bemorning nafas olish suyuqligidan namuna olib zamburugʻ yetishtirish hisoblanadi. Biroq, bunday testlar reaksiyaga kirishishi va ularni ishlab chiqish uchun vaqt kerak boʻladi. Bu esa katta kamchilikdir. Chunki tadqiqotlar shuni koʻrsatadiki, zamburugʻli pnevmoniyaning sekin tashxisi oʻlimlar sonining ortishi bilan bogʻliq. Mikroskopiya – bu yana bir usuldir, lekin u ham sekin va noaniqdir. Ushbu klassik usullarni toʻldirish antigenlarni aniqlash orqali amalga oshriladi. Ushbu usul sezilarli darajada tez hisoblanadi. Ammo klassik usullarga qaraganda aniqligi va oʻziga xosligi kamroq boʻlishi mumkin.

## Davolash
Zamburugʻli pnevmoniyani zamburugʻga qarshi dorilar va ayrim hollarda jarrohlik yoʻli bilan davolash mumkin.

## Yana qarang
Pnevmoniya

## Manbalar
Bedana goʻshti

Ham Eski Dunyo, ham Yangi Dunyo bedanalarining iste’mol qilinadigan turlari mavjud. Oddiy bedana ilgari fransuz oshxonasida juda qadrlanar edi, ammo hozirgi kunda dasturxon uchun ko‘proq xonakilashtirilgan yapon bedanasi ishlatiladi. Oddiy bedana, shuningdek, Polsha, Malta, Italiya, Meksika, Ispaniya va Hindiston oshxonalarining ajralmas qismi hisoblanadi. Odatda, bedana suyaklari bilan birga iste’mol qilinadi, chunki ular oson chaynaladi va qushning kichik o‘lchami ularni olib tashlash uchun noqulaylik tug‘diradi. Bedalar Xitoyda xonakilashtirilgan. Shuningdek, Xitoy bedana go‘shtini dunyodagi eng yirik ishlab chiqaruvchisi hisoblanadi.

**Conium** bilan oziqlangan bedana (masalan, migratsiya paytida) go‘shtida zahar moddalarining to‘planishi tufayli buyraklarning o‘tkir shikastlanishiga olib kelishi mumkin; bu muammo „Koturizm“ deb ataladi.

Bir oy davomida bedana go‘shtini har kuni iste’mol qilish mumkin emas, degan eski afsona saqlanib qolgan. Bu bir qator takliflarning mavzusi bo‘lgan, ammo bir necha marta qo‘lga kiritilgan.

Ushbu baho „har kuni-oy uchun“ bedana haqidagi Injil parchalariga asoslangan bo‘lishi mumkin.

XIX asrda Kaliforniyadan Codornices a la española (ispancha uslubdagi bedana) uchun retsept qo‘ziqorin, yashil piyoz, petrushka, sariyog ’, limon sharbati va kashnich aralashmasi bilan bedanalarni aralashtirish orqali tayyorlangan. Qushlar yog‘, non ushoqlari va urulgan tuxum bilan qoplandi va pechda pishirildi. Mazali piroglarni bedana, tuzlangan cho‘chqa go‘shti, tuxum va yangi ko‘katlardan tayyorlanishi mumkin.

## Kosher holati
Faqatgina ayrim bedana turlari kashrut hisoblanadi. Pravoslav Ittifoqi Coturnix coturnix (bedana) turini Rabbi Shlomo Zev Zweigenhaftning masorasiga asoslanib kashrut deb sertifikatlaydi.

## Manbalar
Boyazid Bistomiy masjidi

Qadim Qiziltepaning „Boʻston“ qoʻrgʻonida hazrat Boyazid Bistomiy ziyoratgohi borligi ulugʻ avliyoga ehtirom ramzi. Bu tabarruk joyda 1929 yilgacha mahobatli masjid va minorasi boʻlib, sovetlar davrida buzib tashlangan.

Hazrati Boyazid Bistomiy islom olamidagi 40 ta tan olingan pirlarning beshinchi oʻrniga kiritilgan. Bu zoti sharif 801 yilda Erondagi Bastom (Vistom) shahrida tugʻilganlari bois Bastomiy nomi bilan mashhur.

Tayfuriyya tariqatining asoschisi Boyazid Bastomiy ilmi hol boʻyicha eng mashhur va maʼruf siymolardan biri edilar. Boyazid Bastomiy 875 yilda oʻz vatanida vafot etadi. Uning qabri shayx Abu Musim Xodim qabrining poyida. Obyektning oʻziga xos jihatlari: Buzib tashlangan masjid oʻrnida 1990 yili choʻpkori, shimoli va sharqiy ayvonli masjid tuman tashkilotlari va aholi mablagʻi bilan bunyod etildi.

Ramziy qabr ustida mahobatli gumbaz qurildi. Bu yerdagi shifobaxsh suvli quduq qayta taʼmirlandi. Hozir Boyazid Bistomiy masjidi tumanning bosh masjidi. Har juma kuni yuzlab musulmonlar masjidga kelib emin-erkin toat-ibodat qiladilar.

Masjidga kelib ibodat qiluvchilar uchun barcha shart-sharoitlar mavjud. Yangi tahoratxona binosi ishga tushdi. Xatm-xudoyi oʻtkazuvchilarga qulay boʻlishi uchun ayvon qurildi. Tunash mehmonasi, choyxonada barcha sharoitlar yaratilgan.

Ziyoratga keluvchilar koʻp boʻlib, ularning orasida chet el mamlakatlaridan: Dogʻiston(koʻproq), Shri-Lanka, Saudiya Arabistoni, Turkiya, Eron, Hindiston, Pokistondan tashrif buyuradiganlar ham bor.

## Manbalar
Sobir Otajonov

**Sobir Otajonov** (1977-yil) — oʻzbekistonlik teatr va kino aktyor.

## Hayoti
Sobir Otajonov 1977-yilda tavallud topgan.

## Filmografiyasi

## Manbalar


## Havolalar

*
Anatomiya professori lavozimi (Kembrij)

Kembrij universitetida **Anatomiya professori** lavozimi 1707-yilda universitet tomonidan tashkil etilgan. 1924-yilda professorlikning doirasi kengaytirildi. Anatomiya professori lavozimi faqat inson anatomiyasini emas, balki barcha umurtqalilar anatomiyasi va embriologiya sohalarini ham oʻz ichiga oladi.
## Anatomiya professorlari
1.George Rolfe (1707)

2.John Morgan (1728)

3.George Cuthbert (1734)

4.Robert Bankes (1735)

5.William Gibson (1746)

6.Charles Collignon (1753)

7.Sir Busick Harwood (1785)

8.John Haviland (1814)

9.William Clark (1817–1866) (1817–1866)

10.George Humphry (1866)

11.Alexander MacAlister (1883–1919)

12.James Thomas Wilson (1920)

13.Henry Harris (1934)

14.James Dixon Boyd (1951)

15.Richard John Harrison (1968)

16.Hans Kuypers (1984–1989)

17.Raymond Lund (1992–1995)

18.Bill Harris (1997)

19.Ewa Paluch (2018)

## Manbalar
Choʻlpon Ergash

**Choʻlpon Ergash** – 1937-yilda Qirgʻiziston Respublikasining Oʻsh shahrida tavallud topgan qirgʻiz shoiri.

## Taʼlimi
60-yillarda Toshkentga kelib madaniy-oqartuv texnikumini tamomladi. Soʻng teatr va rassomlik institutiga kirdi.1965-yilda uni tugatib, sahnaga emas, matbuot sari yoʻl oldi.
## Faoliyati
Uning birinchi sheʼri "O'zbekiston" jurnalida chop etildi.1970-yilda birinchi sheʼriy toʻplami "Tong yulduzi" nomi bilan bosilib chiqdi. Uning bolaligi urush davri qiyinchiliklariga toʻgʻri kelgan. Sakkiz yoshidan ishlab, toʻqqiz yoshda maktabga borgan. Askarlik burchini ham ado etgan. Keyinchalik kasallikka uchragan.
## Sheʼriy toʻplamlari
Choʻlpon Ergashning „Bizning uyimiz“ (1972), „Muborak kunlar“ (1972), „Umid chirogʻi“ (1979), „Bahor orzulari“ (1980), „Tong otar sadolari“ (1982), „Sehrli qoʻngʻiroq“, „Oy chodir tikmoqda“ (1985), „Eng baland qasr“ (1986), „Karvon kelar“ (1990), „Orzuning ogʻir kipriklari“ (1990) kabi oʻndan ortiq sheʼriy majmualari mavjud.
Isoqtoy Jumanov

**Isoqtoy Jumanov** (1951-yil 25-dekabr) — oʻzbekistonlik aktyor va dotsent. Oʻzbekistonda xizmat koʻrsatgan yoshlar murabbiysi (2016).

## Hayoti
Isoqtoy Jumanov 1951-yil 25-dekabrda  tavallud topgan. Hozirda u Oʻzbekiston davlat sanʼat va madaniyat instituti sahna nutqi kafedrasi dotsenti sifatida faoliyat yuritmoqda. 2016-yilda Oʻzbekiston Respublikasida xizmat koʻrsatgan yoshlar murabbiysi faxriy unvoni berilgan.

## Filmografiyasi

## Mukofotlari

* Oʻzbekiston Respublikasida xizmat koʻrsatgan yoshlar murabbiysi (2016)

## Manbalar


## Havolalar
Loubna Abidar

**Loubna Abidar**(1985-yili 20-sentyabr) — Marokashlik aktrisa.

## Tarjimai holi
Abidar Marokashda arab oilasida tug‘ilgan. Abidar rejissyor Nabil Ayouch tomonidan suratga olingan „Much Loved“ filmida rol ijro etgan. Film 2015-yilda Marokash Aloqa vazirligi tomonidan axloqiy qadriyatlarga nisbatan qo‘pol haqorat deb topildi.

2015-yil noyabr oyida Abidar Kasablankada shafqatsiz hujumga uchradi va ko‘p o‘tmay mamlakatni tark etib, Fransiyaga jo‘nab ketdi. 2016-yil yanvar oyida Abidar filmlardagi roli uchun Sezar mukofotini va "Eng yaxshi ayol roli" nominatsiyasini oldi.
## Filmografiyasi

## Manbalar
Gʻaybulla Jumanov

**Gʻaybulla Jumanov** — oʻzbekistonlik teatr va kino aktyori.

## Hayoti
Gʻaybulla Ibrohimovich Jumanov 1980-yildan Oʻzbekiston davlat drama teatrida (hozirgi “Yosh gvardiya” teatri) aktyor sifatida faoliyat yuritadi.

## Filmografiyasi

## Manbalar


## Havolalar
Calvados departamenti kommunalari

Quyida Fransiya ning Kalvados departamenti ning 528 ta kommunalari roʻyxati keltirilgan.

Kommunalar quyidagi jamoalararo tashkilotlarda hamkorlik qiladi (2020 yil holatiga ko‘ra):

* Communauté urbaine Caen la Mer
* Normandiya aglomeratsiyasi birligi
* Bayeux Intercom kommunallari
* Communauté de communes Cingal-Suisse Normande
* Comunauté de communes Coeur Côte Fleurie
* Comunauté de communes Cœur de Nacre
* Communauté de communes Intercom de la Vire au Noireau
* Communauté de communes Isigny-Omaha Intercom
* Normandie-Cabourg-Pays d'Auge kommunalari
* Communauté de communes du Pays de Falaise
* Communauté de communes du Pays de Honfleur-Beuzeville (qisman)
* Communauté de communes Pré-Bocage Intercom
* Communauté de communes Seulles Terre et Mer
* Communauté de communes Terre d'Auge
* Val ès Dunes kommunalari
* Vallées de l'Orne va de l'Odon kommunalari
## Manbalar
Yunus Narimonov

**Yunus Narimonov Musayevich** – (1898-yil 25-sentyabrda tugʻilgan) brigada qoʻmondoni.

## Hayoti va mehnat faoliyati
Yunus Narimonov Musayevich *(asli ismi: Hojizoda Yunus Musayevich)* Toshkent shahrining Sebzor dahasidagi tikuvchi Yunus Muso oilasida dunyoga kelgan. Dastlabki taʼlimni eski usuldagi maktabda olgan. Keyinchalik 1913-yilda rus-tuzem maktabini tamomlagan. 1913-yildan boshlab 1914-yil iyun oyigacha Toshkent temir yoʻl bekatida tarozibon xizmatida boʻlgan.

1914—1917-yillar mobaynida Abdumalikboyning korxonasida joylovchi vazifasini bajargan. 1917-avgustdan 1918-yil fevralgacha Toshkent shahar ishchi-hizmatchilar kasaba uyushmasida kotib vazifasida ishlab kelgan. Soʻngra, 1918-yil avgustdan 1919-yil sentyabrgacha Turkiston harbiy okrug instruktorlar kursida tahsil olgan.

1919—1920-yillar oraligʻida Turkiston fronti hududiy polkida rota qoʻmondoni, 1920—1921-yillarda Turkiston fronti qoshidagi 29-musulmon piyoda qoʻmondonlik kursi komissari vazifasini bajargan. 1921-yildan 1923-yilgacha Turkiston fronti koʻngilli otryadi siyosiy qoʻmondoni hamda 1923—1925-yillarda 2 otliq brigada siyosiy boʻlimi va maktabi instruktori boʻlib faoliyat yuritgan. 1925-yil apreldan 1927-yil martgacha *Birlashgan oʻzbek brigadasi* va Turkiston fronti alohida oʻzbek oʻqchi batalyonining harbiy komissari vazifasini bajargan.

1927—1929-yillarda *Birlashgan oʻzbek brigadasi* bosh kotibi, 1929—1930-yillarda esa Oʻzbek birlashtirilgan milliy brigadasi harbiy prokurori, 1930-yildan siyosiy boʻlim boshligʻi sifatida faoliyat olib borgan. 1931—1934-yillarda *N. G. Tolmachev nomidagi Ishchi-dehqon qizil qoʻshin Harbiy-siyosiy akademiyasining* quruqlikdagi qoʻshinlar fakultetida oʻqigan. 1937-yilgacha 19-oʻzbek togʻ-otliq diviziyasi siyosiy boʻlim rahbari boʻlgan.

## Ayblov
Oʻrta Osiyo Harbiy Okrugi Davlat xavfsizlik Bosh boshqarmasi tomonidan 1937-yil 11-sentyabrda qamoqqa olingan. 1938-yil 10-oktyabrda aybi isbotlanmagan holda oliy jazoga hukm qilingan. 1956-yil 13-oktyabrda oqlangan.

## Manbalar
Soumaya Akaaboune

**Soumaya Akaaboune** ( 1974-yil 16-fevralda tug‘ilgan) Marokash akrtrisasi.
## Tarjimai holi
Akaaboune Marokashning Tanjer shahrida tug‘ilib o‘sgan. Onasi stilist va liboslar dizayneri, otasi esa san’at ishqibozi. Akaaboune bolalik uyini rassomlar va yordamga muhtojlar uchun boshpana sifatida ta’riflagan. 14 yoshida Akaaboune xoreograf Maurice Béjart tomonidan e’tiboriga tushdi va u Akaabouneni o‘zining raqs truppasiga qo‘shilishga taklif qildi. Akaaboune kuniga sakkiz soat mashq qildi, bu davr uning hayotidagi eng baxtli davr edi. Akaaboune Yevropa bo‘ylab gastrollarda bo‘lib Parijda, keyin Ispaniya va Londonda raqqosalik qildi. Londonda bo‘lganida teatrga e’tiborini qaratdi va bir nechta musiqiy filmlarda ishtirok etdi. Akkaboun 1989-yilda raqs karerasini yakunladi. Londonda Akaaboune Sandra Bernhard bilan uchrashdi, Sandra Akkabounni o‘zining „Up All Night“ shousiga va keyinchalik Brodveydagi „I am Still Here...Damn It“ shousiga chiqish qilishga taklif qildi.

Akaaboune Loft studiyasida aktyorlik bilan shug‘ullangan. 2010-yilda „Yashil zona filmida“ Mett Deymon bilan rol o‘ynadi. Akaaboune 2012-yilda „Omon qolish uchun o‘ynash“ romantik komediyasida va 2013-yilda „Sevgi“ filmida rol o‘ynagan. Akkauboune 2013-yilda " Les Vraies Housewives " fransuz shousida suratga tushgan beshta uy bekalaridan biri edi. 2015 va 2016-yillar oralig‘ida Akaaboune rejissyor Yassine Ferhanne tomonidan suratga olingan mashhur „Wadii“ serialida Fettouma rolini ijro etgan. Uning qahramoni adolatsizlikni qabul qilishni rad etadigan burjua ayol bo‘lib, seriyaning har bir qismi 7 million marta ko‘rilgan. 2019-yilda  "The Spy" teleserialida Marsel rolini ijro etgan.

Akaaboune 1999-yilda kino prodyuseri Piter Rodjer bilan uchrashgan. Keyinchalik Akaaboune Piter bilan turmush qurib va Jazz ismli o‘g‘il ko‘rishgan. Akaaboune 2014-yilgi Isla Vista qotilliklarini sodir etgan Elliot Rodjerning o‘gay onasi edi. Elliot Rodjer bilan Akaaboune o‘rtasida keskin munosabatlar mavjud bo‘lib, Elliot Rodjer Akaabouneni ham o‘ldirishni rejalashtirgan edi. 2014-yil  oxirida Akaaboune Marokashga qaytib keldi.  Akaaboune fransuz, arab, ingliz va ispan tilida gaplashadi.

## Filmografiyasi
;Filmi
*1987-yil: *Dernier été à Tanger*
*1999-yil:  *[[Moroccan Chronicles]]* 
*1999-yil: *Esther*
*2010-yil: *When the Voices Fade* (short film): Leila
*2010-yil: *[[Green Zone (film)|Green Zone]]*: Sanaa
*2012-yil: *[[Playing for Keeps (2012 film)|Playing for Keeps]]*: Aracelli
*2013-yil: *[[Lovelace (film)|Lovelace]]*
*2013-yil: *Djinn*
*2017-yil: *[[Catch the Wind (2017 film)|Catch the Wind]]*: Madame Saïni
*2017-yil: *Looking for Oum Kulthum*

;Teleseriallari
*2013-yil: *[[Les Vraies Housewives]]*
*2015–2016-yil: *Waadi*: Fettouma 
*2017–2018-yil: *Rdat L'walida*: Faty Kenani
*2019-yil: *EZZAIMA*
*2019-yil: *[[The Spy (TV series)|The Spy]]*: Marcelle
*2020-yil: *Bab Al Bahar*: Zineb

## Manbalar
Josef Markwart

**Josef Markwart** (nemischa: *Josef Markwart*; 1864-yil 9-dekabrda Baden Buyuk Gertsogligining Rayxenbax-am-Xoyberg shahri – 1930-yil 4-fevral Berlin, Germaniya) – nemis tarixchisi va sharqshunosi. Josef turk va eron tadqiqotlari hamda Yaqin Sharq tarixi boʻyicha mutaxassis boʻlgan.
## Biografiyasi
Encyclopædia Iranica’da qayd etilishicha, „uning [Markwartning] kitoblari chuqur va deyarli tugamas bilim xazinasi boʻlib, kitoblarning muallifi bilimdon tarixchi, filolog, geograf va etnolog ekanligi kundek ravshan“. Ensiklopediya Markwartning „Eranshahr“ (1901) asarini „hanuzgacha nufuzli manba va ehtimol, uning [Markwartning] eng muhim asari“ deb taʼriflaydi. Markwart Tyubingen universitetini tugatib, dastlab katolik ilohiyotini oʻrgangan, soʻngra klassik filologiya va tarix fanlarini oʻrgangan. 1889-yilda u sharqshunos olim Yevgeniy Primning yordamchisi sifatida faoliyat yurita boshlagan. 1892-yilda „Assyriaka des Ktesias“ nomli doktorlik dissertatsiyasini muvaffaqiyatli himoya qilgan. 1897-yildan boshlab esa Markwart qadimgi dunyo tarixi boʻyicha maʼruzalar oʻqishni boshlagan. 1900-yilda u Leydenga (Niderlandiya) koʻchib oʻtib, Niderlandiya Milliy etnologiya muzeyida boʻlim mudiri lavozimida ishlay boshlagan. 1902-yilda Markwart Leyden universitetining Sharq tillari kafedrasiga dotsent etib tayinlangan. 1912-yilda u Berlinga koʻchib oʻtgan va Fridrix Vilgelm nomidagi Berlin universitetining eronshunoslik va armanshunoslik boʻyicha professorlik darajasini olgan. Markwart umrining soʻnggi kunigacha Berlinda dars bergan va oxirgi maʼruzasini 1930-yilda vafot etgan kuni peshin paytida oʻqigan. 1922-yilda Markwart familiyasini oʻzgartirgan. Iranica ensiklopediyasida aytilishicha, bu „uning asarlarida idiosinkraziv imlodan foydalanishga moyillik“ jumlasiga mos keladi.

Uning eng mashhur shogirdi italiyalik sharqshunos Juzeppe Messina boʻlgan.
Markwart ruslarning kelib chiqishini oʻziga xos versiyasini oʻrgangan.
## Manbalar
Muhaymin Odilov

**Muhaymin Odilov** (1898-yilda tugʻilgan) – oʻzbek maʼrifatparvar pedagogi.

## Hayoti va mehnat faoliyati
Muhaymin Odilov Toshkent shahar Koʻkcha dahasida ziyoli oilada dunyoga kelgan. Otasi Odil qozi Ishoq oʻgʻli madrasani tugatib, haj va malakasini oshirish maqsadadida Makkaga borgan va 1901-yildan 1903-yilgacha oʻsha yerda yashagan. Hajdan qaytib kelgach, 1909-yilda vafot etgan.

Dastlab otasi qoʻl ostida xat-savodini chiqargan Muhaymin 1913-yilda ibtidoiy maktabni 4-sinfini tugatgan. 15 yoshdan boshlangʻich maktablarda oʻqituvchi boʻlib ishlagan. 1918-yilda 4-son maktab mudiri etib tayinlangan. 1920-yilda muallimlarni qayta tayyorlash 8 oylik kursida oʻqib malaka oshirgan. 1920—1922-yillar mobaynida 1-son Internatda oʻqituvchi sifatida faoliyat yuritgan.

1922—1925-yillarda 15-son maktab mudiri boʻlib ishlagan. Shu yili maorif xodimlari uyushmasi kotibi boʻlgan. 1927—1930-yillari SAKUda tahsil olgan. Shu bilan birga sovet-firqa maktabi qoshidagi klub va kutubxonani boshqargan. Tibbiyot bilim yurtida, buxgalter va statist kurslarida jamiyatshunoslik fanidan dars bergan. 1930-yildan yer komissarligining paxtachilik texnikumida jamiyatshunoslik fanidan dars berishga safarbar etilgan.

Bundan tashqari Samarqand tibbiyot ishchi fakultetida direktor, 1931-yilda Fargʻona va Qoʻqon temir yoʻl Ishchi fakultetida mudir boʻlib ishlagan. 1932-yilda Moskva agroximiya institutiga oʻqishga borgan, ammo kech borgani uchun orqaga qaytishga majbur boʻlgan va Oʻzbekiston davlat nashriyoti muharrirlar tayyorlash kursida oʻqituvchi, 1934—1938-yillarda maorif komissarligida uslubchi sifatida faoliyat yuritgan. Toshkent tibbiyot bilim yurti, sirtqi pedagogik bilim yurti inspektori lavozimida ishlagan. 1934-yilda firqadan oʻchirilgan.

1938—1940-yillar oraligʻida Termiz pedagogika bilim yurtida oʻquv boʻlimi mudiri, 1941-yil 9-oktyabrgacha Toshkent viloyati tumanlaridan birida uslubchi vazifasini bajargan.

## Ayblov
1942-yilda qamoqqa olinib , 1946-yil 15-oktyabrda ozod qilingan. 1942-yilda Chirchiqda, 1944-yilda Yalangʻochdagi 3-sonli lagerda jazoni oʻtagan. 1949-yil 18-martda qayta qamoqqa olingan. 31-mart kuni Krasnoyarsk oʻlkasining Igarka lageriga joʻnatilgan.

## Vafoti
Taqdiri nomaʼlum.

## Manbalar
Nazanin Ahmadi

**Nazanin Ahmadi** () – eronlik aktrisa. U turli mukofotlarga, jumladan Crystal Simorghga sazovor boʻlgan, shuningdek, Eron kinotanqidchilari va yozuvchilar uyushmasi mukofotiga ham nomzod qilib koʻrsatilgan.

## Filmografiyasi
### Filmlari

### Teleseriallari

## Teatr

## Mukofotlari

## Manbalar

## Havolalar

*
Rustambek Niyozbekov

**Rustambek Niyozbekov** — (1888-yilda tugʻilgan) oʻzbek maʼrifatchilaridan biri.

## Hayoti va mehnat faoliyati
Rustambek Niyozbekov Toshkent shahrida dunyoga kelgan. Yaqinlaridan olingan maʼlumotlarga koʻra, u Muhammad Niyoz Beklarbegining abirasi Eshonqul dodxohning nabirasi boʻlgan. U dastlab eski usuldagi maktabda, soʻng Eshonqul dodxoh madrasasida saboq olgan, rus-tuzem maktabida ham oʻqigan.

1908—1917-yillarda shu madrasada mutavalli vazifasida ishlagan. 1917-yil oʻzgarishidan soʻng taraqqiyparvar yoshlar qatori turli kurslarni tashkil etishda ishtirok etgan. 1919—1920-yillarda Toshkent shahar tungi qorovullash xizmatida ishlagan. 1920—1922-yillarda Maorif xalq komissarligida xoʻjalik boʻlimi mudiri, 1923-yilda shu tashkilotning vaqf boʻlimida faoliyat olib borgan. 1926—1930-yillarda dehqonchilik bilan shugʻullangan.

1929-yilda „Munavvarqori Abdurashidxonov va Salimxon Tillaxonovlar ishi“ boʻyicha qamoqqa olingan va Novosibirskka surgun qilingan.

## Ayblov
1921-yil 31-mart sanasida „Milliy ittihod“ning boshqa aʼzolari Rustambek Niyozbekov, Muhammadyor Muhammadumarovlar ham qamoqqa olingan.

1921-yilning 23-dekabr sanasida Turkiston Markaziy Ijroqoʻmi huzuridagi inqilobiy tribunal „Milliy ittihod“ Toshkent boʻlimi rahbari Sadriddinxoʻja Sharifxoʻjayev va uning aʼzolari Orif Karimov, Yusufbek Qurbonov, Muhammaddiyor Muhammadumarov, Abdullajon Ziyomuhammedov hamda Rustambek Niyozbekovni „millatlarni birlashtiruv qoʻmitasi bayrogʻi ostida aksilinqilobiy uyushma“ tuzish va sovet hukumatiga qarshi kurashgan Fargʻona „bosmachilari“ bilan aloqa bogʻlaganlikda ayblab, tergov ishi boshlaydi. 35-sonli ushbu ish shaxsan Turkiston ASSR Markaziy Ijroqoʻmi huzuridagi oliy inqilobiy tribunal tergovchilar komissiyasining raisi boʻlmish Dubinskiy tomonidan olib borilgani mazkur holat bolsheviklarni jiddiy xavotirga solib qoʻyganligidan dalolat berardi.
## Vafoti
Rustambek Niyozbekov 1932-yil 13-aprelda oʻsha yerdagi lagerda vafot etgan.
## Manbalar
Qal’ai Azizon masjidi

## Qal’ai Azizon masjidi
Qiziltepa tumani Xoʻja Hasan QFY hududida Qal’ai Azizon ziyoratgohi bor. Bu yerda Muhammad Qosim Buxoriy Darvozai Obiyning maqbaralari mavjud.

Bu yerda Qal’ai Azizon jome masjidi 16 asrda qurilgan. Maʼlumki, Muhammad Qosim Hazrat Mavlono Kamoliddin Fagʻondeziy va Shoh Axsaviylardan taʼlim olgan naqshbandiya tariqatining piri murshidi hisoblanadilar. Muhammad Qosim 1660 yilda vafot qilganlar.

„Tuhfat az zoirin“ kitobida yozilishicha, Mavlono Muhammad Qosimning jasadlari Buxorodagi Pushtai Behishtiyon(hozirgi Dahmai Behishtiyon)da koʻmilganlar. Hazrat Shoh Axsaviy (vaf.1601) naqshbandiya tariqatining buyuk piri murshidi boʻlib, tariqat sabogʻini Mahmudi Aʼzam Dahbediydan olganlar. Qiziltepadagi Qal’ai Azizon ziyoratgohi Qiziltepaliklarning mablagʻlari va xalq hashari bilan qayta qurilgan va toʻliq taʼmirlangan.
Xo’ja Sa’d Vaqqos Saxiy masjidi

## Xoʻja Saʼd Vaqqos Saxiy masjidi
Qiziltepa tuman Zarmitan qishlogʻida joylashgan „Xoʻja Saʼd Vaqqos Saxiy“ jome masjidi XIX boshlaridan mavjud boʻlib, qayta-qayta taʼmirlanib, oxirgi marta 1982 yilda kolxoz tomonidan, hashar yoʻli qayta tiklangan. Masjid Navoiy viloyat adliya boshqarmasi tomonidan 24.08.1998 yil № 02/317 son bilan roʻyxatdan oʻtgan. „Xoʻja Saʼdi Vaqqos“ Asharayi Mubashara (oʻn jannatiy sahoba)ning birlari boʻlib bu kishi 17 yoshlarida islomni qabul qilganlar va Hazrat Umar xalifalik davrida Iroqqa yuborilgan qoʻshinga qoʻmondonlik qilib, Iroq yerlari fath qilingan. U hud jangida ishtirok qilgan Sad’ ibn Abu Vaqqosga Paygʻambarimiz s.a.v. oʻq uzataturib „Irmi yo Sad’! Fidaka abi vaum mi!“ (Otam, onam senga fido boʻlsin, ot ey Sad’!)-deya marxamad qilganlar.

Hazrat Sad’ ibn Vaqqos kim haqida duo qilsalar, ul ijobat boʻlgan. Bu ulugʻ sahoba 672 milodiy yilda vafot qilganlar. Qabrlari Madinai Munavvarada. Qiziltepadagi masjidda ham, orqa burchak qismida bu avliyo nomlariga qabr bor. Shu sababdan qadamjo ziyoratgoh ham hisoblanadi. „Xoʻja Saʼd Vaqqos Saxiy“ jome masjidi atrofida katta qabriston, tugʻ, hovuz bor. Masjid kelajagini oʻylab orqa tomondan 14 m2 lik ayvon ham hashar yoʻli bilan barpo etilgan. „Xoʻja Saʼd Vaqqos Saxiy“ jomye masjidi 1998 yil 19 dekabrda davlat roʻyxatidan oʻtgan rasmiy masjid hisoblanadi. Sobiq sovet hukumati davrida ham, bu masjidda juma va hayit namozlari oʻqib kelingan. Qishloqdan chetroqqa joylashgani uchun anchagina havolik, fayzli maskan.
Xo’ja Hasan Andoqiy masjidi

## Xo’ja Hasan Andoqiy masjidi
Qiziltepa tumani Xo’ja Hasan QFY hududidagi Saroy qishlog’ida Xoja Hasan Andoqiy ziyoratgohlari joylashgan. 1910 yilda jome masjid qurilgan. Ayni kunlarda ushbu ziyoratgohda yangi maqbara qurilgan. Xoja Hasan Andoqiy Yusuf Hamadoniyning ikkinchi xalifalari hisoblanadi. 

Abu Muhammad Hasan ibn Husayn al Andoqiy 1069 yilda xozirgi Qiziltepa tumani Xo’ja Hasan QFY hududidagi Saroy qishlog’ida tavallud topganlar. Bu zoti sharif haqlarida Sam’oniyning “Al-Ansob” kitobida ma’lumot bor. 

“Al-Ansob”da yozilishicha, Abu Muhammad Hasan ibn Husayn al Andoqiy-imom, fozil, zohid, taqvodor, kamtarin, g’oyatda go’zal siyratligi bilan shuhrat qozongan Abul Muzaffar Abulkarim ibn Abu Hanifa al Andoqiy(1010-1089 yillar)ning nevaralari hisoblanadi. Xoja Hasan Andoqiy Yusuf Hamadoniy bilan birga Xorazm, Bog’dodda bo’lgan. Hazrat Andoqiyning vafotlari 1158 yilda Ramazon oyining Laylatul Qadr kechasida voqye’ bo’ldi. Andoqiy o’z zamonasining yetuk allomasi, tariqat olimi, valiyulloh bo’lib, juda ko’p muridlari bor edi. Boshqa manbada, xususan “Tuhfat az zoirin” kitobida yozilishicha, Xoja Hasan Andoqiyning qabrlari Buxoroda Abu Is’hoq Gulobodiy mazorlari yonidadir.
Zarif Ereshov

**Zarif Ereshov** (*Ereshev*; ; 1979-yil 28-iyunda tugʻilgan) – turkmanistonlik sobiq professional futbolchi, yarim himoyachi ampulasida maydonda harakat qilgan. Turkmaniston terma jamoasida oʻynagan.

## Biografiya

Faoliyatining dastlabki davrlarida „Jeyxun“ (Turkmanobod) va „Nebitchi“ (Balqonobod) klublarida oʻynagan. 2000-yilda „Nebitchi“ jamoasi tarkibida Turkmaniston chempionatining kumush medali sovrindori boʻlgan va Osiyo Kubogi egalari kubogi oʻyinlarida ishtiurok etgan. 2001-yilda Zarif Ashxobodning „Kopetdogʻ“ klubiga koʻchib oʻtgfan va bu klub bilan yana chempionatning kumush medali sovrindori, shuningdek, mamlakat kubogi (2001) gʻolibiga boʻlgan. 2002-yilda Turkmanobod klubiga qaytgan. Jamoa bu davrda Qoraqum nomiga oʻzgargan xolda ishtirok etgan Mavsum soʻngida Zarif chempionat va mamlakat kubogida bronza medallarini qoʻlga kiritgan. 2003-yilda u „Nebitchi“ jamoasiga koʻchib oʻtgan va jamoa bilan mamlakat chempionatining chempioni (2004), kumush (2003) va bronza (2005) sovrindori boʻlgan, shuningdek, ikki marta Turkmaniston kubogini qoʻlga kiritgan (2003, 2004). 2005-yil oxirida u mamlakatning eng yaxshi yarim himoyachisi sifatida tan olingan. 2006-yilgi mavsum yakunida Ereshov Oʻzbekiston chempionatining bronza medali sovrindoriga aylangan Oʻzbekistonning „Nasaf“ (Qarshi) klubiga oʻtgan, biroq bor-yoʻgʻi ikkita oʻyin oʻtkazgan. Faoliyati yakunida yana „Nebitchi“ jamoasi tarkibida oʻynagan va 2007-yilgi mavsumda Turkmaniston chempionatida bronza medalini qoʻlga kiritgan.

Turkmaniston terma jamoasi safida bitta oʻyin oʻtkazgan. 2000-yil 8-oktyabrda Oʻzbekistonga qarshi oʻrtoqlik oʻyinida (0:3) dastlabki 67 daqiqani maydonda oʻtkazgan.

## Manbalar

## Havolalar
* Zarif Ereshov Footballfactsru saytida
* Zarif Ereshov NFT saytida
Boris Borovik

**Boris Borovik** (; 1979-yil 20-avgustda tugʻilgan) – turkmanistonlik sobiq professional futbolchi, himoyachi va yarim himoyachi ampulasida oʻynagan. Futbolchilik faoliyatini yakunlagnaidan soʻng ham futbol tizimida qolgan va murabbiy, hakam sifatida ishlagan. Turkmaniston terma jamoasida oʻynagan.

## Biografiya
Faoliyatining katta qismini Ashxobodning „Nisa“ jamoasida oʻtkazgan, bir necha bor chempion (2001, 2003) va Turkmaniston chempionati sovrindori, mamlakat kubogi finalchisi (2000, 2003) boʻlgan, Osiyo klub turnirlari oʻyinlarida qatnashgan. Turkmanistonning „Gazchi“, „Marv“ va „Ashxobod“ klublarida ham oʻynagan. 2005-yilda „Gazchi“ tarkibida chempionatda kumush medallarni qoʻlga kiritgan, 2008-yilda esa Ashxobod bilan mamlakat chempioni boʻlgan. 2006-yilda „Marv“ tarkibida u OFK kubogi uchun arizaga kiritilgan.

Boris Oʻzbekistonning „Andijon“ va „Shoʻrtan“ klublari tarkibida oʻynagan, ammo Oʻzbekiston oliy ligasida 8 ta oʻyinda maydonga tushib, tarkibda oʻz oʻrnini topa olmagan.

Boris Turkmaniston terma jamoasida bitta oʻyin oʻtkazgan. 2004-yil 9-oktyabrda Shri Lankaga qarshi Jahon chempionati saralash oʻyinida 90 daqiqani maydonda oʻtkazgan va sariq kartochka olgan.

Futbolchilik faoliyatini yakunlagach, u Turkmaniston futbol federatsiyasida ishlagan, u yerda ayollar futboli va futzal boʻyicha ixtisoslashgan, ayollar terma jamoasi maʼmuri va turli ayollar jamoalarida murabbiy boʻlgan. Borovik „Ahal“ ayollar futzal terma jamoasiga ustozlik qilgan va jamoani milliy chempionatda (2023) bronza medallarini olishida hissa qoʻshgan. Kopetdagʻ murabbiylar shtabida ham ishlagan. Plyaj futboli oʻyinlariga havola qilingan va ushbu sport turida FIFA referisi unvonini olgan (2012).

## Manbalar

## Havolalar

* Boris Borovik Footballfactsru saytida
Biogenetika

## Taʼrif
**Biogenetika**(biogenetics)-bu genlar, meros olish va organizmlardagi genetik o'zgarishlarni o'rganadigan ilmiy soha. Yerdagi hayot hayotning kelib chiqishini o'rganuvchi fan bo'limi; sayyoramizdagi barcha hayotning birligiga asoslangan hayotning paydo bo'lishi haqidagi fan.

## Usullar
U DNK ning tuzilishi va funksiyasiga, shuningdek, genlarning turli fenotiplarga ta'siriga qaratilgan. Biogenetikada muhim usullarga gemona sekvensiyasi, genlarni tahrirlash va gen terapiyasini kiritish mumkin.  

## Ahamiyati
Bugungi kunda: biogenetika juda ko'p sohalarda, jumladan, tibbiyot, qishloq xo'jaligi va ekologiyada qo'llaniladi. Gen terapiyasi va klonlash kabi texnologiyalar rivojlanmoqda. Biogenetika tibbiyot tadqiqotlarda, genetik kasalliklarni o'rganishdan to, qishloq xo'jaligida hosilni yaxshilash uchun genetik jihatdan o'zgartirilgan o'simliklarni ishlab chiqarishga qadar keng qo'llaniladi. Shuningdek, genetik texnologiyalarni ishlab chiqish va qo'llash bilan bog'liq etnik masalalar ham muhim ahamiyatiga ega, chunki u xavfsizlik, sog'likka ta'sirlar va atrof muhitga ta'sirni o'rtganadi. Vaqt o'tishi bilan har qanday murakkablik darajasidagi biologik tuzilmalarning (biotizimlarning) shakllanishi jarayonlarini o'rganadigan ilmiy soha. "Tirik mavjudotlar shakllarining vaqtdagi normal ketma-ket o'zgarishini genetik jihatdan biogenez nomi bilan belgilash mumkin va bu o'zgarishlar shakllarini o'rganadigan fanni biogenetika deb atash mumkin. uni o'rganish ob'ekti yoki bir xil organizmning individual hayoti davomida shakllarining o'zgarishi-normalarini ontogenetika izlayotgan-yoki organik shakllarning ketma-ket avlodlar qatorida o'zgarishi bo'lishi mumkin; bu o'zgarishlar qonuniyatlarini yoritish tarixiy biogenetikaning vazifasidir"

## Tarixi
Biogenetika, genetika va bioloqiya sohalarining birikmasi sifatida, 20-asrning o'rtalarida shakllana boshladi. Asosiy e'tibor genlarning tuzilishi, o'zgarishlari, va meros bo'lib o'tishiga qaratilgan. 

1900-yillar: Gregor Mendelning tadqiqotlari asosida merosiylik qonunlari kashf etildi.

1953-yil: James Watson va Francis Crick DNKning ikki qat spiral tuzilishini aniqladilar, bu biogenetikaning asosini shakllantirdi. 

1970-yillar: Genlar va DNK ustida eng dastlabki foydalanishlar boshlanadi, bu esa genetik muhandislikka yo'l ochdi. 

1990-yil: Inson Genomi Loyihasi boshlangan, bu inson genlarining to'liq xaritasini yaratishga qaratilgan global loyiha.
Somatotropinlar

**Somatotropinlar** tipik vakili somatotrop boʻlgan oqsillar guruhi hisoblanadi, shuningdek, organizm oʻsishida muhim rol oʻynaydigan o`sish gormoni sifatida tanilgan. Bu guruhning boshqa aʼzolariga laktogen va uning yoʻldosh analogi -prolaktin (yoʻldoshda prolaktinga bogʻliq boʻlgan oqsillarni va sut bezida laktatsiyani ragʻbatlantiradi), proliferin, proliferinga bogʻliq boʻlgan oqsillar va turli xil baliqlarda uchraydigan somatolaktin kiradi. Qoramol somatotropining 3D tuzilishi energiyani kamaytirish usullarining kombinatsiyasi yordamida bashorat qilingan.

## Bu guruhdan odamda uchraydigan peptidlar
CSH1, CSH2, CSHL1, OʻG1; OʻG2, PRL

## Manbalar
Kamolobod (Feruzobod)

**Kamolobod** (, romanizatsiyasi **Kamālābād**) – Eronning Fors ustoni Feruzobod shahristoni Markaziy baxshi Ahmadobod dehistonidagi qishloq. 2006-yilgi aholini roʻyxatga olish maʼlumotlariga koʻra, aholisi 57 ta oilada yashovchi 285 kishidan iborat. 
## Manbalar
Kavaillon

**Cavaillon** (; ) — Vokluzadagi kommuna Fransiya|departamenti]] Janubi-Sharqiy Fransiyadagi Provence-Alpes-Kot-d'Azur mintaqasi. Durance vodiysida, Luberon togʻlari etagida joylashgan.

## Tarixi
Kavaillon allaqachon Gallo-Rim davrida shahar bo'lgan va o'sha davrning bir nechta kichik yodgorliklari, shu jumladan 1-asrga oid g'alaba archasi. Rim davrining boshqa kichik yodgorliklari janubdan topilgan. shaharcha, qadimgi *Kabellio* o'rnida. Bu 4-asrdan Fransiya inqilobigacha Kavaillon yepiskoplarining qarorgohi bo'lgan. Avliyo Veran bu yerda 6-asrda episkop boʻlgan va 12-asr sobori unga bagʻishlangan. O'rta asrlarda Kavaylon Komtat Venaissin tarkibiga kirgan.
## Geografiyasi
Cavaillon Luberon mintaqaviy va tabiiy bog'ining bir qismidir (-et-communes parc naturel régional du Luberon) Fransiyaning Vokluz departamentida.

Kalavon irmogʻi boʻlgan Dyurans irmogʻi mahalliy xalqcha Kulon deb ataladi, kommuna oʻrtasidan gʻarbga qarab oqib oʻtadi.

Durans kommunaning janubi-gʻarbiy chegarasini tashkil qiladi.

## Iqtisodiyoti
Cavaillon o'zining qovunlari, shuningdek, boshqa erta meva va sabzavotlar bilan mashhur.

## Mashhur odamlar
* Avliyo Sezar de Bus
* Lyuk Bulot, fransuz paleontologi
* Pyer Salinjer, AQSH prezidenti Jon Kennedi matbuot kotibi, U.S. Senator Kaliforniya, ABC News uchun Parij byurosi rahbari

## Diqqatli joylar
* 11-13-asr Kavaillon sobori
* Colline Saint-Jacques, cherkov bilan
* Rim zafar archasi

## Egizak shaharlar
*Kavaillon 1958-yildan buyon Vaynxaym, Germaniya va 2001-yildan Langhirano, Italiya bilan egizaklik qiladi.

## Yana qarang
*Vokluza bo'limi kommunalari
*Antuan Sartorio
*Qadimgi Kavaillon yeparxiyasi

## Manbalar

## Tashqi havolalar
* shahar kengashi veb-sayti
* Turizm ofisining veb-sayti
* Kavaillon qovuni